Slaap … o wondersoete ding! | Kaperjolle
Hoe om jou ‘font size’ te verander en ander tips
Kaperjolle, December 5, 2012
Kaperjolle, July 13, 2009
Maryke van Rensburg, September 12, 2012
Ek is ‘n Ricoffy mens
Kaperjolle, September 22, 2008
Vandag is die groot dag!
Kaperjolle, July 28, 2011
My huwelik (e)
Kaperjolle, October 8, 2008
Maryke van Rensburg — May 2, 2015
Jitte, ek kan nie glo hoe tyd vlieg nie! Dit voel asof dit gister nuwe jaar was en nou trek ons al in Mei! Dis nogals koud vanoggend, so ek sit heerlik hier in my bed en blog.
Maar terug na my opskrif. ‘n Ruk terug het ek geblog oor my slaappatroon en hoe ek aanvaar het dat 3 uur in die oggend my slaaptyd is. Maar intussen het ek nog iets ontdek wat my help om te slaap. Maar as jy nie hou van volksvreemde goed soos meditasie en hipnose nie, lees dan eerder nie verder nie.
Ek het een aand so gelê en wag dat die slaap my oorval, toe ek besluit, miskien moet ek bietjie musiek luister. Ek vind toe my weg na YouTube en soek vir ‘music to sleep’, en luister toe daar na ‘n kompilasie van klassieke musiek. Maar die gepla was dat ek dan elke keer na werklikheid teruggeroep word met die stilte tussen twee liedjies. Die musiek maak my rustig, laat my so half en half wegraak, maar dan hou dit op …. stilte (ek kom terug na werklikheid) … nuwe lied … raak weg … stilte (ek word wakker) … nuwe lied en so hou dit aan.
Ek besluit toe ek benodig musiek wat aaneen is vir ten minste ‘n driekwartuur. Ek scroll to verder af en sien toe ‘Hypnosis for deep sleep.’ Ek was nog nooit iemand wat hierin geglo het nie, want dit werk nie vir my nie. Maar in dieselfde asem was ek ook nog nooit ‘n mens wat nie iets sal probeer nie. Ek skakel toe oor na die hipnose sessie.
My eerste gedagte was … herder, maar die man praat darem maar ‘n lot nonsens! Maar ek het myself gedwing om te luister. Na sowat 10 minute was ek lekker vaak en haal die oorfone uit die ore (oorfone is so ‘n verpesting as mens probeer slaap), los die foon hier langs die kopkussing terwyl die man met sy eentonige stem voortpraat van ‘You love yourself, you are more comfortable with yourself … you ……. let it go ………… warmth ………………. white light ………………………….. rest ……………. relax ……………………………………………………………………………………………………………………………………………….
En toe slaap ek soos ‘n baba!
Daar is baie sulke videos. Jy moet maar eksperimenteer tot jy die regte een kry wat jou help. Persoonlik dink ek nie dat ek ‘gehipnotiseer’ word nie, ek dink eerder dis die eentonige stemtoon wat help dat die gedagtes afgesny word (wat my grootste probleem is, want ek dink mos net werk, werk en nogmaals werk as ek in die bed klim). Dis asof mens begin konsentreer op daar die stem (ek sit dit nogals sag sodat ek werklik moet LUISTER om te hoor) en dan raak ek aan die slaap.
Ek hoop hierdie help vir iemand. Dit werk vir my en wat vir my die lekkerste is, ek staan nie moeg op nie. Ek het nie ‘n aaklikge smaak in my mond van slaappille nie en ek vat nie meer ‘n uur om tot my volle sinne in die oggend te kom nie.
Kom vertel asseblief as dit vir jou werk.
Next post Die verlede ... kan mens vergeet?
Previous post Partykeer moet mens maar ...
About the Author Maryke van Rensburg
Dit is goed om so aan die slaap te raak. Mens rus dan regtig. Ek neem smiddags my “nanny nap”. Ek sit rustig en luister radio om nuus om een te luister. Sodra die nuus begin raak ek weg en word weer wakker 10 min later. Heel uitgerus maar fies omdat die nuus alweer verby is. As ek dit nie so doen nie, slaap ek nie my 10 minute nie!
May 2, 2015 10:12 am
Ek moet die nanny nap ding probeer. My probleem is … hoe word ek weer wakker?
May 6, 2015 11:28 pm
Ek doen dit graag! Wat my pla is dat die video’s nie stop nie maar oorgaan op ‘n ander een, dan moet ek hom afsit, dan is ek weer wakker.
May 2, 2015 11:35 am
Jy moet die autoplay afsit. Bo regs 🙂
May 6, 2015 11:27 pm
Gelukkig was ek nog nooit genoeg met slaaploosheid gepla dat ek dit wou probeer nie….. My probleem is eerder om soggens wakker te word en lus te wees vir opstaan, veral in die winter!
May 3, 2015 2:50 pm
Praat jy! Ek sien glad nie uit na die winterkoue se ystentakels nie. Dis asof ek en die brein eers so teen 10h00 ontdooi.
May 6, 2015 11:25 pm
So bly dit werk vir jou. 🙂 Gelukkig het ek dit darem nog nie nodig nie, maar sal kom raad vra as ek dit nodig kry. Lekker slaap!
Ek is net bly ek is ontslae van die alewige pille!